Médiaszolgáltatási és Médiafelügyeleti Igazgatóság

Médiaszolgáltatások Pályáztatási és Nyilvántartási Osztálya

1015 Budapest, Ostrom u. 23-25.

Tel.: (+36 1) 4577-100

Honlap: [nmhh.hu](http://nmhh.hu)

# ADATBEJELENTŐ NYOMTATVÁNY

***A médiaszolgáltatásokról és a tömegkommunikációról szóló 2010. évi CLXXXV. törvény (a továbbiakban: Mttv.) 42. § hatálya alá tartozó internetes lineáris médiaszolgáltatások bejelentésére***

**A nyomtatvány kitöltése előtt szíveskedjenek elolvasni az alábbi általános tudnivalókat!**

Az internetes lineáris médiaszolgáltatás nyilvántartásba vételét annak jövőbeni médiaszolgáltatója, a bejelentő kezdeményezheti a médiaszolgáltatás megkezdése előtt legalább 45 nappal.

Az eljárás igazgatási szolgáltatási díja **3000 forint,** melyet a bejelentés benyújtását megelőzően kérjük átutalni az NMHH Magyar Államkincstárnál vezetett **10032000-00300939-00000017** számú pénzforgalmi számlájára. Az átutalási megbízás közlemény rovatában kérjük feltüntetni a bejelentő nevét, adószámát, és az eljárás tárgyát. Ha a díjfizetésre kötelezett előzetesen befizető-azonosítót igényelt, a közlemény rovatban elegendő a befizető-azonosítót feltüntetni. Természetes személy bejelentő a díj megfizetését az NMHH fenti számlaszámára készpénz-átutalási megbízás (csekk) útján is teljesítheti, ez esetben a közlemény rovatban kérjük feltüntetni az eljárás tárgyát.

A díjfizetés megtörténtének igazolását kérjük mellékelje a bejelentéshez.

A díjfizetés megtörténtének igazolását - a bankszámla megterhelését tartalmazó napi bankkivonatot - a kérelemnek tartalmaznia kell. A természetes személy kérelmező készpénzátutalási megbízás útján történő díjfizetése esetén a díjfizetésének igazolását - a feladóvevényt - a bejelentésnek tartalmaznia kell. (5/2011. (X. 6.) NMHH rendelet 2. §, 18. § (2)-(3) bekezdés)

A Nemzeti Média- és Hírközlési Hatóság díjfizetési kötelezettséggel járó eljárásai tekintetében alkalmazott Befizetési azonosító (BA) használatáról az alábbi oldalon tájékozódhat. <https://nmhh.hu/cikk/238372/Befizetesi_azonositot_vezet_be_az_NMHH_a_dijfizeteses_eljarasainal>. A befizető-azonosító a <https://e-nmhh.nmhh.hu/e-nhh/4/urlapok/esf00126/index.html> linken elérhető Befizetési azonosító igénylő űrlap beküldésével igényelhető. A Hatóság kéri, hogy a befizetéskor – legyen az banki vagy postai – a bejelentő legyen szíves feltüntetni a közlemény rovatban a generált BA számot (formátuma: NMHH-xxxxx-xxxxx-xxxxx-xxxxx).

A médiaszolgáltatási tevékenység csak a nyilvántartásba vételt követően kezdhető meg, legkorábban a bejelentés megtételétől számított **45. napon**.

A nyomtatvány helyes kitöltéséhez szükséges alapvető fogalmakat, valamint az Mttv. vonatkozó rendelkezéseit az adatbejelentő 2. számú melléklete tartalmazza.

## 1. A BEJELENTŐRE VONATKOZÓ ADATOK

### 1.1. A BEJELENTŐ ALAPVETŐ ADATAI

|  |
| --- |
| A BEJELENTŐ NEVE: |
|  |

|  |
| --- |
| A BEJELENTŐ SZÉKHELYE vagy LAKCÍME: |
|  |

|  |
| --- |
| A médiaszolgáltatással közvetlenül érintett TELEPHELYEK: |
|  |

|  |
| --- |
| A BEJELENTŐ TELEFONSZÁMA: |
|  |

|  |
| --- |
| A BEJELENTŐ ELEKTRONIKUS LEVELEZÉSI CÍME: |
|  |

|  |
| --- |
| A BEJELENTŐ CÉGJEGYZÉKSZÁMA vagy NYILVÁNTARTÁSI SZÁMA vagy TERMÉSZETES SZEMÉLY ESETÉN SZEMÉLYI IGAZOLVÁNY SZÁMA és ADÓAZONOSÍTÓ JELE: |
|  |

### 1.2. A BEJELENTŐ KÉPVISELETÉRE JOGOSULT SZEMÉLY

|  |
| --- |
| A BEJELENTŐ VEZETŐ TISZTSÉGVISELŐJÉNEK, KÉPVISELŐJÉNEK NEVE: |
|  |

|  |
| --- |
| A BEJELENTŐ VEZETŐ TISZTSÉGVISELŐJÉNEK, KÉPVISELŐJÉNEK POSTAI LEVELEZÉSI CÍME: |
|  |

|  |
| --- |
| A BEJELENTŐ VEZETŐ TISZTSÉGVISELŐJÉNEK, KÉPVISELŐJÉNEK TELEFONSZÁMA: |
|  |

|  |
| --- |
| A BEJELENTŐ VEZETŐ TISZTSÉGVISELŐJÉNEK, KÉPVISELŐJÉNEK ELEKTRONIKUS LEVELEZÉSI CÍME: |
|  |

|  |
| --- |
| KÉPVISELETI JOGCÍM: |
| CÉGJEGYZÉSRE JOGOSULT | 🞏 |
| MEGHATALMAZOTT *(a meghatalmazást csatolni kell)* | 🞏 |

### 1.3. A HATÓSÁGGAL VALÓ KAPCSOLATTARTÁSRA KIJELÖLT SZEMÉLY *(amennyiben eltér a bejelentő képviseletére jogosult személytől)*

|  |
| --- |
| A HATÓSÁGGAL VALÓ KAPCSOLATTARTÁSRA KIJELÖLT SZEMÉLY NEVE: |
|  |

|  |
| --- |
| A HATÓSÁGGAL VALÓ KAPCSOLATTARTÁSRA KIJELÖLT SZEMÉLY POSTAI LEVELEZÉSI CÍME: |
|  |

|  |
| --- |
| A HATÓSÁGGAL VALÓ KAPCSOLATTARTÁSRA KIJELÖLT SZEMÉLY TELEFONSZÁMA: |
|  |

|  |
| --- |
| A HATÓSÁGGAL VALÓ KAPCSOLATTARTÁSRA KIJELÖLT SZEMÉLY ELEKTRONIKUS LEVELEZÉSI CÍME: |
|  |

**1.4. A magyar joghatóság megállapításához szükséges adatok**

Az Mttv. 42. § (5) bekezdése alapján a Hivatalnak a nyilvántartásba vételre irányuló eljárás során vizsgálnia kell azt, hogy a bejelentett internetes lineáris médiaszolgáltatással kapcsolatban megállapítható-e e törvény alapján Magyarország joghatósága. Az internetes lineáris médiaszolgáltatásokról vezetett nyilvántartásban a médiaszolgáltatást nyújtó médiaszolgáltatók tekintetében fel kell tüntetni, hogy Magyarország joghatósága az Mttv. 1. § (2)-(4) bekezdésében foglalt feltételek közül melyiken alapul (a részletes szabályozás a 2. számú mellékletben található). A következő adatok megadása az előbbiekben leírt törvényi kötelezettség teljesítéséhez szükséges.

|  |
| --- |
| A MÉDIASZOLGÁLTATÓ központi ügyvezetésének helye *(ország)*: |
|  |

|  |
| --- |
| a médiaszolgáltatással összefüggő szerkesztői döntések meghozatalának helye *(ország)*: |
|  |

|  |
| --- |
| a médiaszolgáltatással kapcsolatos tevékenységben közreműködő munkaerő aránya: *(országonként százalékos arányban)*: |
|  |

**2. A TERVEZETT INTERNETES LINEÁRIS MÉDIASZOLGÁLTATÁSRA VONATKOZÓ ADATOK**

### 2.1. A TERVEZETT MÉDIASZOLGÁLTATÁS ALAPVETŐ ADATAI

|  |
| --- |
| FAJTÁJA: |
| AUDIOVIZUÁLIS | 🞏 |
| RÁDIÓS | 🞏 |

|  |
| --- |
| TÍPUSA: |
| ÁLTALÁNOS TEMATIKÁJÚ | 🞏 |
| TEMATIKUS tematika: …………………..(a tematikus médiaszolgáltatás törvényi definíciója a 2. sz. mellékletben található) | 🞏 |

|  |
| --- |
| ÁLLANDÓ MEGNEVEZÉSE: |
|  |

### 2.2. A TERVEZETT INTRNETES LINEÁRIS MÉDIASZOLGÁLTATÁS ELÉRHETŐSÉGE

|  |
| --- |
| AZ INTERNETES LINRÁRIS MÉDIASZOLGÁLTATÁS WEBOLDALA: |
|  |

### 2.3. A TERVEZETT INTERNETES LINEÁRIS MÉDIASZOLGÁLTATÁS TARTALMÁRA VONATKOZÓ ADATOK

|  |
| --- |
| A MÉDIASZOLGÁLTATÁS MűsoridEJE *(óra/nap)*: |
|  |

|  |
| --- |
| A közszolgálati műsorszámok közlésére szánt MINIMÁLIS műsoridő: |
| NAPI | HETI | HAVI |
|  |  |  |

|  |
| --- |
| A napi rendszeres híradásra szánt MINIMÁLIS műsoridő: |
|  |

|  |
| --- |
| A nemzetiségek igényeinek szolgálatára tervezett NAPI MINIMÁLIS műsoridő: |
|  |
| Amennyiben nemzetiségi műsortartalmat is terveznek közzétenni, jelöljék aláhúzással, hogy az mely nemzetiség(ek)hez köthető.**bolgár, görög, horvát, lengyel, német, örmény, roma, román, ruszin, szerb, szlovák, szlovén, ukrán** |

### 2.4. aZ INTERNETES LINEÁRIS MÉDIASZOLGÁLTATÁS MEGKEZDÉSÉNEK TERVEZETT IDŐPONTJA

|  |
| --- |
| a MÉDIASZOLGÁLTATÁS MEGKEZDÉSÉNEK TERVEZETT IDŐPONTJA: *(év, hónap, nap)* |
|  |

**Felhívjuk a bejelentő figyelmét, hogy a médiaszolgáltatás megkezdésének legkorábbi időpontja a bejelentés NMHH-nál történő érkeztetésének napjától számított 45. nap.**

A bejelentő megjelölheti - a közérdekből nyilvános, illetve jogszabályban meghatározottak szerint egyébként törvény által védett titoknak nem minősíthető adatok kivételével - a törvény által védett titok, különösen az üzleti titok védelmére, egyéb méltányolható érdekre, továbbá jelentős médiapolitikai szempontra hivatkozással azokat az adatokat, amelyek zárt kezelését szükségesnek tartja. Ebben az esetben a bejelentő köteles olyan iratváltozatot is készíteni, amely az előbbiekben meghatározott adatokat nem tartalmazza

**Kelt:**

**Aláírás:**

## 3. A BEJELENTÉSHEZ CSATOLNI KELL AZ ALÁBBI DOKUMENTUMOKAT:

1. A bejelentő hatályos létesítő okiratát.
2. A bejelentő képviselőjének közjegyzői aláírás-hitelesítéssel ellátott címpéldányát, ha a bejelentő nem természetes személy. (Ha a bejelentő cégjegyzékben nyilvántartott cég és a képviselőjének a közjegyzői aláírás-hitelesítéssel ellátott címpéldányát vagy az ügyvéd által ellenjegyzett aláírás-mintáját a cégbírósághoz benyújtotta és ezt a tényt a cégjegyzék tartalmazza, a Hivatal az iratot a cégnyilvántartásból elektronikus úton, közvetlen lekérdezéssel szerzi meg.)
3. A médiaszolgáltatás szignálját, illetve audiovizuális médiaszolgáltatás esetén emblémáját.
4. A műsoridő beosztását és a tervezett műsorszerkezetet táblázatos formában, a hét napjaira és órákra bontva kell elkészíteni*. (ld. műsorstruktúra-minta, 1. számú melléklet)*
5. Amennyiben a médiaszolgáltatás állandó megnevezésében valamely település neve szerepel, az illetékes helyi képviselőtestület névhasználathoz való hozzájárulását is csatolni kell.
6. A hatósággal való kapcsolattartásra kijelölt személy meghatalmazását. (*amennyibena kapcsolattartásra kijelölt személy eltér a bejelentő képviseletére jogosult személytől)*

## 4. A BEJELENTÉSHEZ CSATOLNI KELL AZ ALÁBBI NYILATKOZATOKOKAT

1. A bejelentőnek nyilatkoznia kell, hogy vele kapcsolatban az Mttv. szerinti kizáró ok a nyilvántartásba vétele esetén nem keletkezik.
2. Az arra vonatkozó adatokat, hogy bejelentőnek milyen nagyságú közvetlen vagy közvetett tulajdoni részesedése van bármely, Magyarország területén médiaszolgáltatást végző, vagy médiaszolgáltatási jogosultságot igénylő vállalkozásban.
3. Az arra vonatkozó adatokat, hogy a bejelentő vállalkozásban befolyásoló részesedéssel rendelkezőnek milyen nagyságú közvetlen vagy közvetett tulajdoni részesedése van bármely, Magyarország területén médiaszolgáltatást végző, vagy médiaszolgáltatási jogosultságot igénylő vállalkozásban.

|  |  |  |  |  |  |  |  |
| --- | --- | --- | --- | --- | --- | --- | --- |
| Óra/perc | **HÉTFŐ** | **KEDD** | **SZERDA** | **CSÜTÖRTÖK** | **PÉNTEK** | **SZOMBAT** | **VASÁRNAP** |
| 00:00-01:00 |  |  |  |  |  |  |  |
| 01:00-02:00 |  |  |  |  |  |  |  |
| 02:00-03:00 |  |  |  |  |  |  |  |
| 03:00-04:00 |  |  |  |  |  |  |  |
| 04:00-05:00 |  |  |  |  |  |  |  |
| 05:00-06:00 |  |  |  |  |  |  |  |
| 06:00-07:00 |  |  |  |  |  |  |  |
| 07:00-08:00 |  |  |  |  |  |  |  |
| 08:00-09:00 |  |  |  |  |  |  |  |
| 09:00-10:00 |  |  |  |  |  |  |  |
| 10:00-11:00 |  |  |  |  |  |  |  |
| 11:00-12:00 |  |  |  |  |  |  |  |
| 12:00-13:00 |  |  |  |  |  |  |  |
| 13:00-14:00 |  |  |  |  |  |  |  |
| 14:00-15:00 |  |  |  |  |  |  |  |
| 15:00-16:00 |  |  |  |  |  |  |  |
| 16:00-17:00 |  |  |  |  |  |  |  |
| 17:00-18:00 |  |  |  |  |  |  |  |
| 18:00-19:00 |  |  |  |  |  |  |  |
| 19:00-20:00 |  |  |  |  |  |  |  |
| 20:00-21:00 |  |  |  |  |  |  |  |
| 21:00-22:00 |  |  |  |  |  |  |  |
| 22:00-23:00 |  |  |  |  |  |  |  |
| 23:00-24:00 |  |  |  |  |  |  |  |

A műsorszerkezetben fel kell tüntetni az egyes műsorszámokat, ismétléseket.

**A médiaszolgáltatásokról és a tömegkommunikációról szóló 2010. évi CLXXXV. törvény (Mttv.) rendelkezései:**

**A TÖRVÉNY HATÁLYA**

**1. §** (1) A törvény hatálya kiterjed a Magyarországon letelepedett médiatartalom-szolgáltató által nyújtott médiaszolgáltatásra és kiadott sajtótermékre.

(2) A törvény alkalmazásában a médiatartalom-szolgáltató akkor minősül Magyarország területén letelepedettnek, ha:

*a)* az általa nyújtott médiaszolgáltatás analóg terjesztése Magyarország tulajdonában álló frekvencia igénybevételével történik vagy a sajtótermék elsődlegesen Magyarország felhasználói számára kijelölt elektronikus hírközlési azonosítón keresztül érhető el,

*b)* központi ügyvezetésének helye Magyarország területén található és a médiaszolgáltatással, sajtótermékkel összefüggő szerkesztői döntéseket Magyarország területén hozzák,

*c)* a központi ügyvezetés és a szerkesztői döntések meghozatalának helye közül csak az egyik található Magyarország területén, de a médiatartalom-szolgáltató – médiaszolgáltató esetében a médiaszolgáltatása műsorszolgáltatással kapcsolatos tevékenységében közreműködő – munkaerejének jelentős része Magyarország területén dolgozik,

*d)* Magyarország területén és más országban is dolgozik a médiatartalom-szolgáltató – médiaszolgáltató esetében a médiaszolgáltatása műsorszolgáltatással kapcsolatos tevékenységében közreműködő – munkaerejének jelentős része, de a központi ügyvezetés helye Magyarország területén található, vagy

*e)* a médiatartalom-szolgáltató – médiaszolgáltató esetében a médiaszolgáltatása műsorszolgáltatással kapcsolatos tevékenységében közreműködő – munkaerejének jelentős része nem Magyarországon dolgozik, de tevékenységét Magyarország területén kezdte meg, és folyamatos, tényleges kapcsolatot tart fenn a magyar gazdasággal.

(3) A törvény hatálya kiterjed azon médiatartalom-szolgáltató által nyújtott médiaszolgáltatásra, amely az (1)–(2) bekezdés alapján nem minősül Magyarország területén letelepedettnek, és amely egyetlen más tagállamban sem minősül letelepedettnek, ha Magyarország területén található műholdas feladó-állomást használ, vagy a műholdnak a Magyarország tulajdonában álló átviteli kapacitását használja.

(4) Ha az (1)–(3) bekezdés alapján nem állapítható meg, hogy a médiatartalom-szolgáltató Magyarország vagy más tagállam joghatósága alá tartozik-e, a médiatartalom-szolgáltató azon állam joghatósága alá tartozik, amelyben az Európai Unió működéséről szóló szerződés 49–55. cikke alapján letelepedettnek minősül.

**Jogosultság a médiaszolgáltatásra és a sajtótermékek kiadására**

**Általános rendelkezések**

**41. §** (1) Az e törvény hatálya alá tartozó, Magyarországon letelepedett médiaszolgáltató által nyújtott lineáris médiaszolgáltatás bejelentés és a Nemzeti Média- és Hírközlési Hatóság Hivatala (a továbbiakban: Hivatal) általi hatósági nyilvántartásba vétel után végezhető, kivéve azon állami tulajdonban lévő korlátos erőforrásokat igénybe vevő analóg lineáris médiaszolgáltatásokat, amelyek a Médiatanács által kiírt és lebonyolított pályázaton való nyertessé nyilvánítás és szerződéskötés, vagy e törvény 65. §-a szerinti ideiglenes hatósági szerződéskötés alapján végezhetők.

 (3) A nyilvántartásba vételt kezdeményező bejelentő – e törvény keretei között – bármely természetes személy és jogi személy lehet.

 (5) Amennyiben a kiadó nyomtatott sajtótermékét a nyomtatott sajtótermékkel teljes mértékben megegyező tartalmú digitális másolatként teszi interneten elérhetővé, az internetes tartalmat a nyomtatott sajtótermék másolatának kell tekinteni, és azt külön internetes sajtótermékként nem kell bejelenteni.

 (7) A lineáris médiaszolgáltatási jogosultság nem ruházható át.

**41/A. §** (1) Sajtótermék és médiaszolgáltatás elnevezésében, illetve címében nem szerepelhet

*a)* olyan személy neve, aki a XX. századi önkényuralmi politikai rendszerek megalapozásában, kiépítésében vagy fenntartásában vezető szerepet töltött be, vagy

*b)* olyan kifejezés vagy olyan szervezet neve, amely a XX. századi önkényuralmi politikai rendszerrel közvetlenül összefüggésbe hozható.

(2) A nyilvántartásba vételi eljárás során a Hivatal vizsgálja az (1) bekezdésben foglalt feltételek teljesülését. A nyilvántartásba vételi eljárás során a Hivatal – a nyilvántartásba vételi eljárással összefüggő bírósági eljárás során a bíróság – kétség esetén köteles beszerezni a Magyar Tudományos Akadémia állásfoglalását.

**Lineáris (internetes lineáris) médiaszolgáltatási jogosultság bejelentés alapján**

**42. §** (1) A lineáris médiaszolgáltatás nyilvántartásba vételét annak jövőbeni médiaszolgáltatója kezdeményezheti. Az a bejelentő, aki lineáris médiaszolgáltatását nem állami tulajdonban lévő analóg korlátos erőforrás igénybevételével kívánja végezni, médiaszolgáltatási tevékenységének megkezdése előtt legalább negyvenöt nappal köteles a Hivatalnak bejelenteni:

*a)* adatait:

*aa)* nevét,

*ab)* lakcímét (székhelyét), a médiaszolgáltatással közvetlenül érintett telephely (telephelyek) megjelölését,

*ac)* elérhetőségét (telefonszámát és elektronikus levelezési címét),

*ad)* vezető tisztségviselőjének, képviselőjének, illetve a Hatósággal való kapcsolattartásra kijelölt személynek a nevét és elérhetőségét (telefonszámát, postai és elektronikus levelezési címét),

*ae)* cégjegyzékszámát, illetve nyilvántartási számát,

*b)* a bejelentő hatályos létesítő okiratát és képviselőjének – a (2a) bekezdés kivételével -közjegyzői aláírás-hitelesítéssel ellátott címpéldányát, ha a bejelentő nem természetes személy,

*c)* a tervezett médiaszolgáltatás alapvető adatait:

*ca)* fajtáját (rádiós vagy audiovizuális),

*cb)* típusát (általános tematikájú vagy tematikus),

(…)

cd) állandó megnevezését,

(…)

*ci)* a médiaszolgáltatás műsoridejét, a műsoridő beosztását és a tervezett műsorszerkezetet,

*cj)* a közszolgálati műsorszámok, illetve a helyi közélettel foglalkozó, a helyi mindennapi életet segítő műsorszámok közlésére szánt napi, heti, havi minimális műsoridőt,

*ck)* a napi rendszeres híradásra szánt minimális műsoridőt,

cl) a nemzetiségek igényeinek szolgálatára tervezett napi minimális műsoridőt,

(…)

cn) a médiaszolgáltatás szignálját, illetve audiovizuális médiaszolgáltatás esetén emblémáját,

(…)

*e)* az arra vonatkozó adatokat, hogy a bejelentőnek, illetve a bejelentő vállalkozásban befolyásoló részesedéssel rendelkezőnek milyen nagyságú közvetlen vagy közvetett tulajdoni részesedése van bármely, Magyarország területén médiaszolgáltatást végző, vagy médiaszolgáltatási jogosultságot igénylő vállalkozásban,,

*f)* a médiaszolgáltatás megkezdésének tervezett időpontját.

(2) A bejelentőnek nyilatkoznia kell, hogy nyilvántartásba vétel esetén vele kapcsolatban a törvény szerinti kizáró ok nem keletkezik.

(2a) Ha a bejelentő cégjegyzékben nyilvántartott cég és a képviselőjének a közjegyzői aláírás-hitelesítéssel ellátott címpéldányát vagy az ügyvéd által ellenjegyzett aláírás-mintáját a cégbírósághoz benyújtotta és ezt a tényt a cégjegyzék tartalmazza, a Hivatal az iratot a cégnyilvántartásból elektronikus úton, közvetlen lekérdezéssel szerzi meg.

(3) Lineáris médiaszolgáltatás csak a nyilvántartásba vételt követően kezdhető meg. A lineáris médiaszolgáltatás nyilvántartásba vételéről a Hivatal negyvenöt napon belül hatósági határozatot hoz, amelyben meghatározza a médiaszolgáltató által az egyes lineáris médiaszolgáltatások után fizetendő médiaszolgáltatási díj mértékét.

(4) Ha a bejelentést követően a nyilvántartásba vételről a Hivatal negyvenöt napon belül nem döntött, a bejelentést nyilvántartásba vettnek kell tekinteni azzal, hogy a nyilvántartásba kerülés tényét és a médiaszolgáltatási díj mértékét ezt követően tizenöt napon belül a jogosulttal határozatban közölni kell.

(5) A Hivatalnak a nyilvántartásba vételre irányuló eljárás során vizsgálnia kell azt, hogy a bejelentett médiaszolgáltatással kapcsolatban megállapítható-e e törvény alapján Magyarország joghatósága.

(5a) A lineáris médiaszolgáltatásokról vezetett nyilvántartásban a lineáris médiaszolgáltatást nyújtó médiaszolgáltatók tekintetében fel kell tüntetni, hogy Magyarország joghatósága az 1. § (2)–(4) bekezdésében foglalt feltételek közül melyiken alapul. A Hivatal a nyilvántartás joghatóságra vonatkozó adatait és azok változásait megküldi az Európai Bizottságnak.

(5b) Ha a Hivatal a nyilvántartásba vételre irányuló eljárás során észleli, hogy a médiaszolgáltató szolgáltatásával teljes egészében vagy túlnyomórészt egy másik tagállam közönségét célozza, erről a tényről tájékoztatja a másik tagállam nemzeti szabályozó hatóságát vagy szervét.

(6) A Hivatal megtagadja a lineáris médiaszolgáltatás nyilvántartásba vételét, ha

*a)* a bejelentővel szemben a 43. §-ban meghatározott összeférhetetlenségi ok áll fenn,

*b)* a bejelentőnek vagy bármely tulajdonosának korábbi médiaszolgáltatási tevékenységből származó lejárt díjtartozása van,

*c)* sértené a médiapiaci koncentráció megelőzésére vonatkozó, a 68. §-ban meghatározott szabályokat,

*d)* a bejelentés a hiánypótlásra való felszólítás után sem tartalmazza az (1) bekezdés alapján szükséges adatszolgáltatást,

*e)* a bejelentett médiaszolgáltatás elnevezése egy korábban nyilvántartásba vett és a bejelentés időpontjában a nyilvántartásban szereplő lineáris médiaszolgáltatás elnevezésével azonos, illetve ahhoz az összetéveszthetőségig hasonlít, vagy

*f)* a bejelentő nem fizette meg az igazgatási szolgáltatási díjat.

(7) A Hivatal törli a nyilvántartásból a lineáris médiaszolgáltatást, ha

*a)* a nyilvántartásba vétel megtagadásának volna helye,

*b)* a médiaszolgáltató kérte a nyilvántartásból való törlését,

*c)* a médiaszolgáltató díjtartozását a Hivatal írásbeli felszólítását követően harminc napon belül nem teljesítette,

*d)* a jogosult a médiaszolgáltatást a nyilvántartásba vételtől számított hat hónapon belül nem kezdi meg, vagy a megkezdett szolgáltatást hat hónapnál hosszabb időre megszakítja, kivéve, ha a médiaszolgáltató mulasztását megfelelően kimenti,

*e)* bíróság jogerős határozata elrendelte a médiaszolgáltatás elnevezése által elkövetett védjegybitorlás abbahagyását és a bitorló eltiltását a további jogsértéstől, vagy

*f)* a médiaszolgáltató ismételt súlyos jogsértése miatt a 185–187. §-ban foglaltak figyelembevételével a Médiatanács e jogkövetkezmény alkalmazását rendelte el.

(…)

**(9) A lineáris médiaszolgáltatás médiaszolgáltatójának a változást követő tizenöt napon belül be kell jelentenie a Hivatalhoz, ha a nyilvántartásban szereplő adataiban változás következett be.**

(9a) Ha a lineáris médiaszolgáltatás médiaszolgáltatója bejelenti, hogy a nyilvántartásban szereplő adataiban változás következett be és a változás következtében a médiaszolgáltató szolgáltatásával teljes egészében vagy túlnyomórészt egy másik tagállam közönségét célozza, a Hivatal erről a tényről tájékoztatja a másik tagállam nemzeti szabályozó hatóságát vagy szervét.

(10) Az adatváltozás késedelmes teljesítése, vagy elmulasztása miatt a Hivatal a 187. § (4) bekezdés *a)* vagy *b)* pontja szerinti bírsággal sújthatja a médiaszolgáltatót.

**A lineáris médiaszolgáltatóra vonatkozó összeférhetetlenségi szabályok**

**43. §** (1) A lineáris médiaszolgáltatásra jogosult személyre a Hatóság elnökére, elnökhelyettesére, főigazgatójára és főigazgató-helyettesére vonatkozó, a 118. § (1) bekezdés *a)–c)* pontban foglalt szabályokat megfelelően alkalmazni kell.

(2) Nem lehet továbbá lineáris médiaszolgáltatásra jogosult személy:

*a)* a bíró, az ügyész,

*b)* a közigazgatási szerv, a Magyar Nemzeti Bank, a Gazdasági Versenyhivatal, a Magyar Nemzeti Vagyonkezelő Zrt. vezető beosztású tisztségviselője, az Állami Számvevőszék elnöke, alelnöke, főtitkára, vezető beosztású munkavállalója, számvevője, valamint a Gazdasági Versenytanács tagja,

*c)* a Hatóság Elnöke, elnökhelyettese, főigazgatója, főigazgató-helyettese, a Hatósággal munkavégzésre irányuló jogviszonyban álló személy,

*d)* a 118. § (1) bekezdés *a)–b)* pont, illetve e bekezdés *b)–c)* pont alá eső személyek közeli hozzátartozója.

(3) Nem lehet lineáris médiaszolgáltatásra jogosult szervezet:

*a)* párt, a párt által létrehozott vállalkozás,

*b)* állami és közigazgatási szerv, kivéve, ha különleges jogrend esetén alkalmazandó törvény másként rendelkezik,

*c)* olyan vállalkozás, amelyben a magyar államnak befolyásoló részesedése van,

*d)* olyan vállalkozás, amelyben az (1)–(2) bekezdésben felsoroltak bármelyike közvetlen vagy közvetett tulajdoni részesedéssel rendelkezik, illetve döntésének befolyásolására külön megállapodás alapján vagy egyéb módon jogot szerzett, vagy az egyébként tulajdonszerzési korlátozás alá eső személy, szervezet.

(4) Nem lehet jogosult az önkormányzat területét legalább húsz százalékban lefedő vételkörzetű helyi lineáris médiaszolgáltatásra az a vállalkozás, amelynek igazgatóságában, ügyvezetésében vagy felügyelő bizottságában, és azon alapítvány vagy közalapítvány, amelynek kuratóriumában a helyi képviselőtestület tagja, alkalmazottja, a polgármester, alpolgármester, főpolgármester, főpolgármester-helyettes vagy ezek közeli hozzátartozója vesz részt.

(5) A (3) bekezdés *d)* pontja tekintetében az a vállalkozás, amelyben a főpolgármester, főpolgármester-helyettes, polgármester, alpolgármester, a vármegyei közgyűlés elnöke és alelnöke, a helyi vagy vármegyei önkormányzati képviselő közeli hozzátartozója közvetlen vagy közvetett befolyásoló részesedéssel rendelkezik, illetve döntésének befolyásolására külön megállapodás alapján vagy egyéb módon jogot szerzett, abban az esetben nem lehet lineáris médiaszolgáltatásra jogosult, amennyiben az adott médiaszolgáltatás vételkörzete az érintett önkormányzat területét legalább húsz százalékban lefedi.

**Összeférhetetlenségi szabályok**

**118. §** (1) Az Elnök, az elnökhelyettes, a főigazgató, a főigazgató-helyettes nem lehet

a) köztársasági elnök, miniszterelnök, a Kormány tagja, államtitkár, a miniszterelnök politikai igazgatója, államtitkár, közigazgatási államtitkár, helyettes államtitkár, főpolgármester, főpolgármester-helyettes, polgármester, alpolgármester, vármegyei közgyűlés elnöke és alelnöke, országgyűlési képviselő, nemzetiségi szószóló, az Európai Parlament tagja,

b) a Közszolgálati Közalapítvány Kuratóriumának és a Közszolgálati Testületnek az elnöke, tagja, az Alap vezérigazgatója, vezérigazgató-helyettese, közszolgálati médiaszolgáltató vezérigazgatója, felügyelő bizottságának elnöke, tagja, a Médiatanács tagja, a Hatóság Elnökének kivételével a Médiatanács elnöke, valamint bármelyik szervezettel munkavégzésre irányuló jogviszonyban álló személy,

c) helyi vagy vármegyei önkormányzati képviselő, kormánytisztviselő, párt országos vagy területi szervezetének tisztségviselője vagy politikai párttal foglalkoztatásra irányuló jogviszonyban álló személy, (…)

**Médiaszolgáltatási díj**

**44. §** (1) A nyilvántartásba vétel útján lineáris médiaszolgáltatásra jogosult a Hivatal által meghatározott mértékű médiaszolgáltatási díjat fizet.

**A közszolgálati médiaszolgáltatás céljai**

**83. § (1)** A közszolgálati médiaszolgáltatás célja:

a) a társadalmi és kulturális értelemben átfogó médiaszolgáltatás nyújtása, amely a lehető legtöbb társadalmi réteghez és kulturálisan elkülönülő csoporthoz, illetve egyénhez kíván szólni,

b) a nemzeti, a közösségi, az európai identitás, a kultúra és a magyar nyelv ápolása, gazdagítása,

c) a nemzeti összetartozás és a társadalmi integráció elősegítése, illetve megerősítése, valamint a házasság intézményének és a család értékének tiszteletben tartása,

d) az alkotmányos jogoknak, a törvényes rend alapértékeinek és a demokratikus társadalmi rend szabályainak megismertetése, támogatása,

e) nemzetiségek, vallási közösségek valamint egyéb közösségek médiával szemben támasztott igényeinek kielégítése, kultúrájának bemutatása, a nemzetiségek anyanyelvének ápolása,

f) az életkoruk, testi, szellemi vagy lelki állapotuk, társadalmi körülményeik következtében súlyosan hátrányos helyzetben lévő csoportoknak, valamint a fogyatékkal élőknek a médiaszolgáltatásokkal szemben támasztott sajátos igényeinek kielégítése,

g) a határon túli magyarság kulturális igényeinek szolgálata, nemzeti önazonosságuk és anyanyelvük megőrzésének elősegítése, az anyaországgal való szellemi kapcsolattartásuk lehetővé tétele,

h) a kiskorúak testi, lelki és erkölcsi fejlődését, érdeklődését szolgáló, ismereteit gazdagító műsorszámok, valamint a gyermekvédelem céljait szolgáló ismeretterjesztő, felvilágosító műsorszámok közzététele,

i) oktatási és ismeretterjesztő feladatok ellátása, az új tudományos eredmények bemutatása,

j) az egészséges életmódot, a környezetvédelmet, a természet- és tájvédelmet, a közbiztonságot, a közlekedésbiztonságot elősegítő ismeretek terjesztése,

k) Magyarország, illetve a Kárpát-medence különböző területeinek társadalmi, gazdasági, kulturális életét megjelenítő műsorszámok bemutatása,

l) Magyarország és a magyar kultúra, illetve a Magyarországon élő nemzetiségek kultúrájának bemutatása Európa és a világ számára,

m) kiegyensúlyozott, pontos, alapos, tárgyilagos és felelős hírszolgáltatás, valamint tájékoztatás,

n) az egyes eltérő vélemények ütköztetése, a közösség ügyeivel kapcsolatos viták lefolytatása, a megbízható tájékoztatáson alapuló, szabad véleményalkotáshoz való hozzájárulás,

o) sokszínű, gazdag választékú, többféle értékrendet bemutató műsorok közzététele, színvonalas szórakoztatás, nagy érdeklődést kiváltó műsorszámok bemutatása,

p) a műsorfolyam minden elemében minőségi műsorkészítés megvalósulása, a médiapiaci versenyben való ésszerű és indokolt részvétel.

**Értelmező rendelkezések**

**203. §** 1a. *Audiovizuális médiaszolgáltatás*: hangos vagy néma mozgóképeket, állóképeket tartalmazó műsorszámokat - ideértve többek között az egész estés filmeket, a videóklipeket, a sporteseményeket, a dokumentumfilmeket és a tizennégy év alatti kiskorúakhoz szóló műsorszámokat - bemutató médiaszolgáltatás.

3. *Befolyásoló részesedés:*

*a)* olyan közvetlen és közvetett tulajdon egy vállalkozásban, amely összességében a vagyoni vagy a szavazati jogok huszonöt százalékát meghaladó mértékű befolyást biztosít; a közeli hozzátartozók közvetlen és közvetett tulajdoni részesedését egybe kell számítani,

36. *Lineáris médiaszolgáltatás:* a médiaszolgáltató által nyújtott, műsorszámok műsorrend alapján történő egyidejű megtekintését, illetve meghallgatását lehetővé tevő médiaszolgáltatás.

40. *Médiaszolgáltatás:* az Európai Unió működéséről szóló szerződés 56. és 57. cikkében meghatározott, önálló, üzletszerűen - rendszeresen, nyereség elérése érdekében, gazdasági kockázatvállalás mellett - végzett gazdasági szolgáltatás, amelynek, illetve amely egy elválasztható részének elsődleges célja, hogy egy médiaszolgáltató szerkesztői felelősségi körébe tartozó műsorszámokat tájékoztatás, szórakoztatás vagy oktatás céljából a nyilvánossághoz eljuttassa valamely elektronikus hírközlő hálózaton keresztül.

41. *Médiaszolgáltató:* az a természetes vagy jogi személy, aki vagy amely szerkesztői felelősséggel rendelkezik a médiaszolgáltatás tartalmának megválasztásáért, és meghatározza annak összeállítását. A szerkesztői felelősség a médiatartalom kiválasztása és összeállítása során megvalósuló tényleges ellenőrzésért való felelősséget jelenti, és nem eredményez szükségszerűen jogi felelősséget a médiaszolgáltatás tekintetében.

42. *Médiatartalom:* valamennyi médiaszolgáltatás során, valamint sajtótermék által kínált tartalom.

43. *Médiatartalom-szolgáltató:* a médiaszolgáltató, illetve bármely médiatartalom szolgáltatója.

44. *Műsor:* rádiós, illetve audiovizuális műsorszámok megszerkesztett és nyilvánosan, folyamatosan közzétett sorozata.

45. *Műsorelőzetes:* olyan műsorszám, amely a médiaszolgáltató által későbbi időpontban közzétenni kívánt más műsorszámot, műsorszámokat mutat be, ismertet vagy népszerűsít.

46. *Műsoridő:* a médiaszolgáltatásban - valamely meghatározott időszak folyamán - folyamatosan közzétett műsorszámok együttes időtartama.

47. *Műsorszám:* hangok, illetve hangos vagy néma mozgóképek, állóképek sorozata, amely egy médiaszolgáltató által kialakított műsorrendben vagy műsorkínálatban - hosszától függetlenül - önálló egységet alkot.

67. *Tematikus médiaszolgáltatás:* az a médiaszolgáltatás, amely lineáris médiaszolgáltatás esetében a napi műsoridő, lekérhető médiaszolgáltatás esetében a közzétett műsorszámok összesített időtartamának nyolcvan százalékában egymáshoz hasonló tematikájú műsorszámokat tesz közzé, mint például a hír- és politikai tájékoztató műsorszámok, a kiskorúaknak szóló műsorszámok, a sportműsorszámok, a zenei műsorszámok, ismeretterjesztő műsorszámok, valamely életmódot bemutató műsorszámok.

**Műsor rögzítése**

**155. §** (10) A médiaszolgáltatónak a műsorára vonatkozó hiteles dokumentációt - ideértve a teljes médiaszolgáltatás kimenőjelének teljes rögzítését - a közzétételt, lekérhető médiaszolgáltatás esetén az elérhetővé tétel utolsó napját követő hatvan napig meg kell őriznie. Hatósági ellenőrzés érdekében a Hatóság - a megőrzésre előírt határidőn belül - kötelezheti a médiaszolgáltatót a műsorára vonatkozó hiteles dokumentáció haladéktalan és térítésmentes átadására. A médiaszolgáltatással kapcsolatosan megindított hatósági eljárás, illetve jogvita esetén a médiaszolgáltatónak a dokumentációt az eljárás végleges befejezését követő egy évig kell megőriznie.